A szovjetek kivonulása után mozgalma az 1990-es évek közepén erősödött meg Afganisztánban, majd Kabul 1996-os bevétele után a mozgalom már Afganisztán kétharmadát tartotta ellenőrzése alatt, ellenfeleik, az Északi Szövetség, mindössze az ország északi részén tudtak tartósan dacolni a tálibok növekvő katonai erejével. Omár molla szoros szövetségben állt az al-Káidával, épp ezért is irányult a tálibok ellen az Egyesült Államok katonai akciója a 2001. szeptember 11-ei terrortámadások után. Omár fejére 10 millió dolláros vérdíjat tűztek ki, azóta bujkált, hollétéről csak bizonytalan információk voltak. Visszahúzódó személyisége miatt rendkívül kevés fotó és életrajzi adat áll rendelkezésre Omár molláról.